**פינת חדשות טובות - העיר בה אני גר (שעתיים)**

מטרות-
1. החניך יכיר את העיר שלו ואת הקשיים והיתרונות שלה
2. החניך ילמד על העיר דרך הליכה רגלית
3. הקבוצה תקח אזור שברצונו לשקם ולהפוך לחדשות טובות

מהלך-

\*זוהי פעולה שכוללת יציאה מבית הנוער. יש להתכונן אליה מראש עם כל הדרוש.

1. הכרת העיר (20 דקות)

נחלק לכל חניך חלק מפאזל שמרכיב את מפת העיר (רצוי לחלק לפי שכונות או אזורים). ניתן לחניכים משימה להרכיב את הפאזל בכמה שפחות זמן. לאחר שהרכיבו את הפאזל, נזהה עם החניכים על המפה אזורים מרכזיים (לדוגמה, בית נוער, בית ספר, קניון, קולנוע, שבילים…).

1. הכנת מסלול (20 דקות)

לפני שיוצאים לטיול, חשוב לתכנן את המסלול (שנדע לכמה זמן בערך אנחנו יוצאים, מהי הדרך הכי בטיחותית ויעילה איפה אפשר לעצור, איפה יש שירותים או מים…)

נתכנן ביחד עם החניכים מסלול הליכה שבמהלכו נבקר באזור שברצוננו לשקם. יכול להיות שביל, פינה, ספסל, גן, חניון ועוד. למסלול ניקח דף וכלי כתיבה ונכתוב מה אנחנו רוצים ומתכננים לעשות ולשקם באזור שבחרנו.

1. הליכה קבוצתית ברחבי העיר על פי המסלול שתכננו (שעה)
2. סיכום פעולה (20 דקות)

כל חניך ישתף איך היה לו. נעבור ביחד על דף התכנון שכתבנו על האזור שאותו נרצה לשקם ונכתוב תכנית פעולה לפעולות הבאות.